1857

Árið 1857 (MDCCCLVII í rómverskum tölum)

 Á Íslandi 

 6. mars - Sex vermenn á leið frá Þingvöllum til Reykjavíkur urðu úti á Mosfellsheiði. Átta komust af. 
 27. nóvember - Tvö skip fórust með allri áhöfn og farþegum. Annað þeirra var póstskipið Sölöven, sem fórst undan Svörtuloftum og hitt var Drei Annas, sem fórst undan Mýrum.
 3. desember - Hvirfilbylur skall á bænum Kollsvík við Patreksfjörð og braut hann niður. Kona og tvö börn fórust. 
 Tveir kaþólskir franskir prestar fengu leyfi til að þjóna frönskum sjómönnum sem voru að veiðum við Ísland.
 Reglur settar um að danskir embættismenn skyldu standast íslenskupróf til að geta fengið stöðu á Íslandi.
 Kosningarréttur var rýmkaður: Fengu þá flestir fullorðnir karlmenn kosningarrétt sem bjuggu á eigin heimili, borguðu skatta, áttu eignir eða höfðu lokið háskólaprófi.  Hvenær fengu allir fullorðnir kosningarétt á Íslandi? Vísindavefurinn
 Þúsund og ein nótt í þýðingu Steingríms Thorsteinssonar kom út.
 Fyrsti hópur Mormóna fór frá Íslandi til Vesturheims, þegar 12 Vestmannaeyingar héldu til Utah.
 Sigurður Guðmundsson málari skrifaði grein í Ný félagsrit um íslenska kvenbúninginn, sem hafði mikil áhrif á þróun þjóðbúningsins.
 Fyrsta húsið var reist í Borgarnesi.
 Holdsveikraspítalinn á Hallbjarnareyri lagðist af.
 Krýsuvíkurkirkja var byggð.

 Fædd 
 1. febrúar - Páll J. Árdal, íslenskt skáld (d. 1930).
 9. apríl - Ólöf Sigurðardóttir frá Hlöðum, rithöfundur og ljósmóðir (d. 1933).
 16. nóvember - Jón Sveinsson (Nonni), kaþólskur prestur og barnabókahöfundur (d. 1944).

 Dáin 
 27. nóvember - Ditlev Thomsen, kaupmaður (f. 1805)
 4. desember - Þorleifur Repp, fræðimaður og þýðandi (f. 1794).

 Erlendis 
 9. janúar - Jarðskjálfti, sem talinn er hafa verið 7,9 stig á Richter-kvarða, varð í Kaliforníu.
 3. mars - Ópíumstríðin: Bretland og Frakkland lýstu stríði á hendur Kína.
 4. mars - James Buchanan var settur í embætti forseta Bandaríkjanna.
 6. mars - Dred Scott-málið: Hæstiréttur Bandaríkjanna kvað upp þann úrskurð að svertingjar væru ekki bandarískir ríkisborgarar og gætu því ekki farið í mál til að krefjast frelsis.
 21. mars - Jarðskjálfti í Tókýó í Japan varð yfir 100.000 manns að bana.
 14. mars - Eyrarsundssamningurinn batt enda á innheimtu Eyrarsundstollsins.
 3. maí - Norska vísindaakademían var stofnuð.
 13. október - Bankahrun í New York. Bönkunum var lokað og þeir ekki opnaðir aftur fyrr en 12. desember.
 24. október - Knattspyrnuliðið Sheffield FC var stofnað í Englandi. Það er elsta knattspyrnulið heims.
 16. desember - Um 11.000 manns fórust í jarðskjálfta austur af Napólí á Ítalíu.
 31. desember - Viktoría Bretadrottning valdi Ottawa sem höfuðborg Kanada.
 Borgin Dakar í Senegal var stofnuð.
 Daniel Willard Fiske hóf útgáfu fyrsta skáktímarits Bandaríkjanna, American Chess Monthly.
 Skáldsagan Frú Bovary eftir Gustave Flaubert kom út í Frakklandi.
 Skilnaðarlöggjöf breytt í Bretlandi þannig að ekki þurfti lengur samþykki breska þingsins til að fá skilnað.
 Alþjóðlega merkjabókin fyrir skipaumferð komst í gagnið.
 Central Park opnaði í New York.
 Kuala Lumpur var stofnuð sem tin-námabær.

 Fædd 
 22. febrúar - Robert Baden Powell, stofnandi skátahreyfingarinnar (d. 1941).
 13. maí - Ronald Ross, skoskur læknir sem fann malaríusýkilinn (d. 1932).
 31. maí - Píus 11. páfi (d. 1939).
 2. júní - Edward Elgar, breskt tónskáld (d. 1934).
 2. júní - Karl Adolph Gjellerup, danskur rithöfundur og Nóbelsverðlaunahafi (d. 1919).
 11. júlí - Alfred Binet, franskur sálfræðingur (d. 1911). 
 24. júlí - Henrik Pontoppidan, danskur rithöfundur og Nóbelsverðlaunahafi (d. 1943).
 15. september - William Howard Taft, forseti Bandaríkjanna (d. 1930).
 22. október - Michael Pedersen Friis, danskur forsætisráðherra (d. 1944).
 28. nóvember - Alfons 12. Spánarkonungur (d. 1885).
 29. nóvember - Theodor Escherich, bæverskur barnalæknir og örverufræðingur (d. 1911).
 3. desember - Joseph Conrad, breskur rithöfundur af pólskum ættum (d. 1924).

 Dáin 
 15. febrúar - Mikhail Glinka, rússneskt tónskáld (f. 1804)
 23. maí - Augustin Louis Cauchy, franskur stærðfræðingur (f. 1789).
 5. september - Auguste Comte, franskur heimspekingur (f. 1798).
 17. desember - Francis Beaufort, breskur aðmíráll og náttúruvísindamaður (f. 1774).

Tilvísanir

Flokkur:1857